છૂટા પડવાના દિવસો નજીક છે તેવી છૂપી ભીતિથી બેઉ કોઈ વાત કરી શકતાં નહોતાં. પણ પ્રિયંકા ભાવિનના ખભે માથું મૂકીને રડી પડી. એ દિવસે બેઉએ એમના સંબંધોને લગ્નમાં પરિવર્તિત કરવાનો નિર્ણય લીધો. બીજા જ દિવસે પ્રિયંકાએ એનાં માતાપિતાને અને ભાવિને એનાં મમ્મી-પપ્પાંને માંડીને બધી વાત કરી. બંને જણ એક જ જ્ઞાાતિના હતા એટલે થોડીક પૂછપરછ બાદ બંનેના માતાપિતાએ સંમતિ આપી. પ્રિયંકા તો સ્વર્ગીય સુખના સ્વપ્નમાં સરી પડી. ભાવિન એક ઉદાત્ત સુખમય ભાવિને આંખો સમક્ષ જોઈ રહ્યો.